Komisijos Reglamentas (EB) Nr. 2926/94
1994 m. lapkričio 30 d.
iš dalies keičiantis Reglamentą (EEB) Nr. 2177/92, nustatantį išsamias specialių cukraus tiekimo priemonių taikymo Azorams, Madeirai ir Kanarų saloms taisykles, ir Reglamentą (EEB) Nr. 1713/93 dėl žemės ūkio perskaičiavimo kursų cukraus sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl konkrečių priemonių, taikomų Kanarų saloms dėl tam tikrų žemės ūkio produktų [1], su paskutiniais pakeitimais, padarytais Komisijos reglamentu (EEB) Nr. 1974/93 [2], ypač jo 3 straipsnio 4 dalį ir 7 straipsnio 2 dalį,
kadangi išsamios specialių cukraus tiekimo priemonių, skirtų Azorams, Madeirai ir Kanarų saloms, taikymo taisyklės yra nustatytos Komisijos reglamentu (EEB) Nr. 2177/92 [3], su paskutiniais pakeitimais, padarytais Reglamentu (EB) Nr. 1443/94 [4];
kadangi naujos bendros išsamios tam tikrų žemės ūkio produktų tiekimo Kanarų saloms specialių priemonių įgyvendinimo taisyklės, nustatytos Komisijos reglamentu (EB) Nr. 2790/94 [5], su pakeitimais, padarytais Reglamentu (EB) Nr. 2883/94 [6], kurios įsigalioja 1994 m. gruodžio 1 d., daugiau nebereikalauja, kad prieš išduodant pagalbos sertifikatą būtų pateiktas užstatas, ir apibrėžia naują operatyvinę datą keitimo kursui, taikytinam perskaičiuojant tiekimo pagalbą į Ispanijos pesetas; kadangi dėl to Reglamente (EEB) Nr. 2177/92 ir 1993 m. birželio 30 d. Reglamente (EEB) Nr. 1713/93, nustatančiame specialias išsamiaseb keitimo kurso taikymo cukraus sektoriuje taisykles [7], su pakeitimais, padarytais Reglamentu (EEB) Nr. 2627/93 [8], turi būti padaryti atitinkami pakeitimai, susiję su Kanarų salomis, kurie turi įsigalioti 1994 m. gruodžio 1 d.;
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2177/92 5 straipsnis papildomas šia 5 dalimi:
"5. Pirmiau pateiktos dalys netaikomos Kanarų saloms."
2 straipsnis
Reglamento (EEB) Nr. 1713/93 priedo XVI c punkte žodžiai "ir Kanarų salos" išbraukiami.
3 straipsnis
Šis reglamentas įsigalioja 1994 m. gruodžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. lapkričio 30 d.